**DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ NUOSTATŲ PATVIRTINIMO**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti šių švietimo įstaigų nuostatus, išdėstytus nauja redakcija:

1.1. Rokiškio mokyklos-darželio „Ąžuoliukas“ (pridedama);

1.2. Rokiškio r. Kavoliškio mokyklos-darželio (pridedama);

1.3. Rokiškio Juozo Tūbelio progimnazijos (pridedama);

1.4. Rokiškio pagrindinės mokyklos (pridedama);

1.5. Rokiškio Juozo Tumo-Vaižganto gimnazijos (pridedama);

1.6. Rokiškio suaugusiųjų ir jaunimo mokymo centro (pridedama);

1.7. Rokiškio choreografijos mokyklos (pridedama);

1.8. Rokiškio Rudolfo Lymano muzikos mokyklos (pridedama).

2. Įgalioti Rokiškio rajono savivaldybės merą Antaną Vagonį pasirašyti patvirtintus Rokiškio mokyklos-darželio „Ąžuoliukas“, Rokiškio r. Kavoliškio mokyklos-darželio, Rokiškio Juozo Tūbelio progimnazijos, Rokiškio pagrindinės mokyklos, Rokiškio Juozo Tumo-Vaižganto gimnazijos, Rokiškio suaugusiųjų ir jaunimo mokymo centro, Rokiškio choreografijos mokyklos ir Rokiškio Rudolfo Lymano muzikos mokyklos nuostatus.

3. Įpareigoti Rokiškio mokyklos-darželio „Ąžuoliukas“, Rokiškio r. Kavoliškio mokyklos-darželio, Rokiškio Juozo Tūbelio progimnazijos, Rokiškio pagrindinės mokyklos, Rokiškio Juozo Tumo-Vaižganto gimnazijos, Rokiškio suaugusiųjų ir jaunimo mokymo centro, Rokiškio choreografijos mokyklos ir Rokiškio Rudolfo Lymano muzikos mokyklos direktorius patvirtintus švietimo įstaigų nuostatus įstatymų nustatyta tvarka teikti Juridinių asmenų registro tvarkytojui.

4. Pripažinti netekusiais galios:

4.1. Rokiškio mokyklos-darželio „Ąžuoliukas“ nuostatus, patvirtintus Rokiškio rajono savivaldybės tarybos 2012 m. lapkričio 30 d. sprendimo Nr. TS-13.231 „Dėl Rokiškio rajono darželių-mokyklų pavadinimų ir švietimo įstaigų nuostatų patvirtinimo“ 2 punktu;

4.2. Rokiškio r. Kavoliškio mokyklos-darželio nuostatus, patvirtintus Rokiškio rajono savivaldybės tarybos 2012 m. lapkričio 30 d. sprendimo Nr. TS-13.231 „Dėl Rokiškio rajono darželių-mokyklų pavadinimų ir švietimo įstaigų nuostatų patvirtinimo“ 2 punktu;

4.3. Rokiškio Juozo Tūbelio progimnazijos nuostatus, patvirtintus Rokiškio rajono savivaldybės tarybos 2012 m. gegužės 25 d. sprendimo Nr. TS-6.133 „Dėl Rokiškio pradinės mokyklos reorganizavimo“ 3.2 punktu;

4.4. Rokiškio pagrindinės mokyklos nuostatus, patvirtintus Rokiškio rajono savivaldybės tarybos 2014 m. vasario 28 d. sprendimo Nr. TS-28 „Dėl Rokiškio pagrindinės mokyklos steigimo ir nuostatų tvirtinimo“ 2 punktu;

4.5. Rokiškio Juozo Tumo-Vaižganto gimnazijos nuostatus, patvirtintus Rokiškio rajono savivaldybės tarybos 2012 m. gegužės 25 d. sprendimo Nr. TS-6.131 „Dėl Rokiškio „Romuvos“ gimnazijos ir Rokiškio Juozo Tumo-Vaižganto vidurinės mokyklos reorganizavimo“ 4 punktu;

4.6. Rokiškio suaugusiųjų ir jaunimo mokymo centro nuostatus, patvirtintus Rokiškio rajono savivaldybės tarybos 2014 m. rugsėjo 26 d. sprendimo Nr. TS-167 „Dėl Rokiškio suaugusiųjų ir jaunimo mokymo centro vidaus struktūros pertvarkymo“ 2 punktu;

4.7. Rokiškio choreografijos mokyklos nuostatus, patvirtintus Rokiškio rajono savivaldybės tarybos 2013 m. vasario 22 d. sprendimo Nr. TS-4.46 „Dėl Rokiškio choreografijos mokyklos ir Rokiškio r. Panemunėlio universalaus daugiafunkcio centro nuostatų patvirtinimo“ 1 punktu;

4.8. Rokiškio Rudolfo Lymano muzikos mokyklos nuostatus, patvirtintus Rokiškio rajono savivaldybės tarybos 2011 m. rugsėjo 16 d. sprendimo Nr. TS-13.192 „Dėl švietimo įstaigų nuostatų patvirtinimo“ 1.2. punktu.

5. Paskelbti šį sprendimą Rokiškio rajono savivaldybės interneto svetainėje ir Teisės aktų registre.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ŠVIETIMO ĮSTAIGŲ NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio rajono savivaldybės švietimo įstaigų nuostatus, pateiktus savivaldybės tarybos sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai, patvirtinti Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Dėl teisės aktų (Lietuvos Respublikos švietimo įstatymo, Lietuvos Respublikos vietos savivaldos įstatymo), reglamentuojančių švietimo įstaigų veiklą, pasikeitimų (pvz., dėl švietimo įstaigų vadovų metų ataskaitų teikimo, dėl įstaigos ir jos direktoriaus funkcijų papildymo, įgyvendinant smurto ir patyčių prevenciją, dėl mokyklos tarybos sudarymo, dėl švietimo įstaigų direktorių pavaldumo, dėl direktorių kadencijų ir kt.) parengti naujos redakcijos nuostatai šių švietimo įstaigų: Rokiškio mokyklos-darželio „Ąžuoliukas“, Rokiškio r. Kavoliškio mokyklos-darželio, Rokiškio Juozo Tūbelio progimnazijos, Rokiškio pagrindinės mokyklos, Rokiškio Juozo Tumo-Vaižganto gimnazijos, Rokiškio suaugusiųjų ir jaunimo mokymo centro, Rokiškio choreografijos mokyklos ir Rokiškio Rudolfo Lymano muzikos mokyklos.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Švietimo įstaigų veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Registrų centre

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė